钦定古今图书集成/明伦汇编/氏族典/第123卷 > 陈康延
## 钦定古今图书集成/明伦汇编/氏族典/第123卷 > 陈康延

按《广东通志》：“康延，字元举，南海人。力学自奋，绍兴进
士。初调潭津，再调龙川录事。三任学官，两历邑令。淳
熙间，适康延改秩入京，朝廷议催二广盐，丞相梁克
家与康延厚，召赴都堂，令分司苍梧。康延力辞，擢知
海州。至郡，访民利病，知境内有赣商之扰，严保伍法，
贼不敢犯，民赖以安。官至朝散大夫。”